Downen Sindromearen Nazioarteko Eguna

Downen Sindromearen Nazioarteko Eguna urtero martxoaren 21an ospatzen da. Egun hau 2012tik Nazio Batuen Erakundearen laguntzaz egiten da, nahiz eta ekimena Downen sindromearen ikerketan aritzen diren taldeek 2006an sortua izan.

 Historia 
Egun honen antolaketak oso helburu garbia du: gaixotasun horren inguruko kontzientzia zabaltzea. Downen sindromea 1959 lehene aldiz definitu zen eta bere jatorria kromosomatikoa da. Estatistikoki 733 haurtxoetatik bat gaixotasun horrekin jaiotzen da. National Down Syndrome Society, (NDSS) Facts About Down Syndrome. Estatu Batuetan gutxienez 400.000 pertsonak sindrome hau pairatzen dute. 

Egunaren aukeraketa Down Syndrome International erakundeak adostu zuen eta data gaixotasunarekin lotura zuzena du, hogeitabatgarren kromosomak hirugarren hilabetearen 21.egunean hirukoizten baita. Down Syndrome International, World Down Syndrome Day. Egunaren jatorrizko ideiak Suitzan lan egiten duen mediku batek sortu zuen, Stylianos E. Antonarakis, eta bere pazienteen taldeak proposamena behehala jaso zuen. Horrela 2006an Genevan lehenengo aktibitateak antolatu ziren.

2011an NBEren Batzar nagusiak errebindikazio A/RES/66/149 erresoluzioan jaso zuen eta martxoaren 21 gaixotasun horren aurka borrokatzeko eguna izendatu zuen, 2012an lehenengo aldiz ospatuz.

 Ikus, baita ere 
 Downen sindrome

 Erreferentziak 

 Kanpo estekak 

 : World Down Syndrome Day
 : ART21 association for trisomy 21 individuals
  Altza herri eskolaren bloga.
  Downen Sindromearen Nazioarteko Egunaren orria, Nazio Batuen Erakundearen webgunean.

Kategoria:Nazio Batuen Erakundea
Kategoria:Nazioarteko egunak
Kategoria:Nazio Batuen egunak
Kategoria:Martxoko ospakizunak